Azijska nogometna konfederacija

**Azijska nogometna konfederacija** (; **AFC**) jest upravno tijelo saveza u nogometu, nogometu na pijesku i futsalu na teritoriji Azije. Osnovana je 7. maja 1954. i trenutno ima 47 država članica. AFC predstavlja državne nogometne saveze Azije, održava azijska takmičenja klubova i državnih reprezentacija, kontroliše novčane nagrade, pravila i medijska prava tih takmičenja. AFC je jedna od šest nogometnih konfederacija FIFA-e.

Trenutni predsjednik je Salman Bin Ibrahim Al-Khalifa iz Bahreina,

### Danas 
Trenutno ima 47 država članica, koje se uglavnom nalaze na azijskom kontinentu. Sve transkontinentalne zemlje sa teritorijom na dva kontinenta, Evropi i Aziji, su članovi UEFA-e (Azerbejdžan, Armenija, Gruzija, Kazahstan, Rusija i Turska). Izrael je također član UEFA-e, iako je u potpunosti u Aziji. S druge strane, AFC članice iz Okeanije su Australija, koja je bila osnivač Nogometne konfederacije Okeanije (OFC), Guam i Sjeverna Marijanska ostrva, koji teritorijalno pripadaju Sjedinjenim Američkim Državama.

AFC svake četiri godine organizira Azijski kup, takmičenje nacionalnih timova iz Azije, kao i kvalifikacije za Svjetsko prvenstvo u nogometu. Također organizira i kvalifikacije za Olimpijske igre i dva nivoa godišnjih međunarodnih klupskih natjecanja. Najprestižniji (najstarije tekuće AFC klupsko natjecanje) je turnir AFC Liga prvaka, na osnovu UEFA-ine Lige prvaka, formiran 2002/03. spajanjem *Azijskog pobjednika kupa* i *Azijskog kupa pobjednika kupova*.

### Bivše članice 
Bivše države članice AFC-a su: Novi Zeland (1964), Južni Jemen (1972-1990), Kazahstan (1993-2002) i Izrael (1954-1974). Novi Zeland je osnovao Nogometnu konfederaciju Okeanije (OFC) 1966, Južni Jemen se 1990. ujedinio sa Sjevernim Jemenom, a Kazahstan je prešao u UEFA-u nakon što su stekli uslove. Izrael je bio izbačen iz AFC-a 1974, kao rezultat prijedloga Kuvajta (pošto su sve muslimanske i arapske zemlje odbile igrati protiv njega), koji je usvojen sa 17 za, 13 protiv i 6 suzdržanih glasova. Kasnije je postao punopravni član UEFA-e 1994.

## Menadžment 
[mini|263x263piksel|Glavno sjedište AFC-a u [Kuala Lumpuru, Malezija.]]

## Članstvo 
[mini| [Zapadnoazijska nogometna federacija Srednjoazijski nogometni savez Južnoazijska nogometna federacija Istočnoazijska nogometna federacija Nogometna federacija ASEAN-a]]
AFC ima 47 država članica podijeljenih u 5 regija.

### Bivše članice 
### Napomene 
 Četiri tima AFC Lige prvaka iz Irana objavila su dan kasnije da će se povući s turnira ako se zabrana ne poništi.. AFC je 23. januara 2020. objavio da će se sve utakmice grupne faze, koje su timovi iz Irana trebali biti domaćini, na dan utakmice biti zamijenjene odgovarajućim gostujućim utakmicama kako bi se ostavilo vremena za ponovnu procjenu sigurnosnih problema u zemlji.

### Hakeem al-Araibi 
Hakeema al-Araibija, bahreinskog nogometaša, koji je postao politička izbjeglica u Australiji, uhapsila je tajlandska policija dok je bio na medenom mjesecu na Tajlandu u novembru 2018. Suočio se s optužbama za izručenje od strane bahreinske vlade zbog optužbi za njegovu umiješanost u pobunu u Bahreinu 2011. koju je potaknuo napad na policijsku stanicu. Kako Tajland nije potpisao Konvenciju o statusu izbjeglica, a zbog ekonomskog interesa sa Bahreinom i vladajućim predsjednikom AFC-a Salman bin Ibrahim Al Khalifa, članom kraljevske porodice Bahreina, strahovalo se da bi se AFC mogao postaviti kao krivac za deportaciju, te je to izazvala veliko međunarodnu negodovanje. Australija i FIFA su na kraju intervenisale i tajlandski zvaničnici su pustili Hakeema u februaru 2019.

### Bojkot Izraela od strane muslimanskih i arapskih zemalja 
AFC azijski kup obilježen je primjerima političkog uplitanja. Izrael je izbačen iz AFC-a 1974, kao rezultat prijedloga Kuvajta (uz podršku muslimanskih i arapskih zemalja, koje su odbile igrati protiv njega), koji je usvojen sa 17 za, 13 protiv i 6 suzdržanih glasova,

### Rivalstvo Irana i Saudijske Arabije 
Slučajevi postoje i na drugim AFC turnirima poput onog između Saudijske Arabije i Irana. Nakon napada na saudijska diplomatska predstavništva u Iranu 2016, Saudijska Arabija je odbila igrati utakmice protiv Irana, te zaprijetila da će se povući ako AFC odbije ju slijediti, te se to proširilo i na međunarodni nivo.

### Kvalifikacije na Svjetsko prvenstvo 
Tenzije između dvije Koreje tokom kvalifikacija za Svjetsko prvenstvo 2010. dovele su do toga da je Sjeverna Koreja odbila da ugosti južnokorejsku reprezentaciju i da istakne južnokorejsku zastavu i odsvira njihovu nacionalnu himnu. Kao rezultat toga, domaće utakmice Sjeverne Koreje premještene su u Šangaj.

Tokom kvalifikacija za Svjetsko prvenstvo 2022, Sjeverna Koreja je nevoljko pristala da ugosti reprezentaciju Južne Koreje u Pjongjangu, što je prvi put da je Sjeverna Koreja ugostila Južnu Koreju kod kuće u nekom takmičarskom meču. Vlada Sjeverne Koreje zabranila je navijačima ulazak na stadion. Utakmica je završila neriješenim rezultatom, a što se tiče kontroverzi, Južna Koreja je odlučila povući kandidaturu za Svjetsko prvenstvo za žene 2023, te optužila Sjevernu Koreju za političko miješanje u sport. AFC je optužen da je učinio malo u vezi sa tim slučajem, što je dovelo do toga da AFC donese odluku da finale Azijskog kupa 2019. neće biti domaćin Sjeverna Koreja.

Dana 9. marta 2020, FIFA je u saopćenju objavila da se utakmice azijskih kvalifikacija za Svjetsko prvenstvo 2022, koje su bile zakazane za mart i juni, odgađaju za kasniji termin. Odluka je donesena zbog širenja SARS-CoV-2. Dana 12. augusta 2020, FIFA i AFC su zajednički odlučile da će predstojeće kvalifikacione utakmice za FIFA Svjetsko prvenstvo 2022. u Kataru i AFC Azijski kup 2023.u Kini, koje su prvobitno bile planirane da se održe za vrijeme međunarodnih utakmica u oktobru i novembru 2020, pomjeriti na 2021.

## Napomene 
## Također pogledajte 
* Spisak predsjednika AFC-a
* Federacija međunarodnih nogometnih saveza (FIFA)
** Afrička nogometna konfederacija (CAF)
** Nogometna konfederacija Sjeverne, Centralne Amerike i Kariba (CONCACAF)
** Južnoamerička nogometna konfederacija (CONMEBOL)
** Unija evropskih nogometnih asocijacija (UEFA)
** Nogometna konfederacija Okeanije (OFC)

## Reference 
## Vanjski linkovi 
* Zvanična stranica AFC-a

*
*
Kategorija:Međunarodne sportske organizacije
AFC
Kategorija:Nogomet
Kategorija:1954. u Aziji
Kategorija:Osnivanja u 1954.
Kategorija:Sportske organizacije osnovane 1954.
*